钦定古今图书集成/明伦汇编/氏族典/第022卷 > 《廖用贤尚友录》 > 翁世资
## 钦定古今图书集成/明伦汇编/氏族典/第022卷 > 《廖用贤尚友录》 > 翁世资

按《兴化府志》：“世资字资甫，正统七年进士。授户部主
事。外艰归。服阕，复除户部，升郎中。会江南水灾，遣往
勘验，因奏免应天、太平、兴国、安庆、庐州及建平、宣城
等卫税粮。天顺元年，充会试同考，擢工部右侍郎。上
言东南水潦，民苦艰食，宜撙节以省疲困。疏进，上疑
要誉，下锦衣狱，谪知衡州府。成化初，升江西左布政”
使。五年，升都察院右副都御史，巡抚山东。八年迁户
部左侍郎。十三年奉敕提督京、通等处仓场。明年进
本部尚书。请老，加太子少保。致仕。卒，赠太子少傅。